als_Latn dik_Latn sag_Latn
Biskotat janë gjithmonë një kënaqësi kur i shijon në mëngjes me një gotë qumësht. E të shijojnë më shumë kur në to gjenden edhe copëza çokollate që të shkrihen në gojë. Kjo është një recetë e thjeshtë që mund ta përgatisni edhe me fëmijët tuaj. Pasi i keni përgatitur këto biskota dhe nuk i konsumoni menjëherë, mund ti ruani në vazo qelqi të mbyllur.
Përbërësit për Biskota me copëza çokollate
- 230 gr gjalpë
- 350 gr miell
- 200 gr sheqer
- 50 gr sheqer panxharsheqeri
- 20 ml qumësht
- 2 vezë
- 300 gr copëza çokollate të zezë
- 1 pako vanilje
- 1 pako maja per ëmbëlsira
- pak kripë
Përgatitja
Në një enë hedhim gjalpin me sheqerin e bardhë dhe i përziejmë me rrahëse me dorë. Hedhim vezët dhe i rrahim akoma për 1-2 minuta. Më pas fillojmë e shtojmë gjysmën e masës së miellit ngadalë, që më parë e kemi përzier me majanë dhe vaniljen. Shtojmë qumështin dhe gjithë miellin e ngelur. I përziejmë me ndihmën e një luge druri. Vazhdojmë ti trazojmë derisa të jenë bashkuar mirë të gjithë përbërësit.
Pasi të jetë formuar një masë homogjene, shtojmë copëzat e çokollatës dhe e përziejmë ngadalë që të përhapen në të gjithë masën.
Marrim brumë me ndihmën e një luge dhe e hedhim në toptha të vegjël në një tavë, ku kemi shtruar letër kuzhine. Duhet të kemi kujdes që topthat ti vendosim pak të larguar nga njeri tjetri sepse gjatë pjekjes shtojnë volumin.
Pasi i kemi vendosur të gjitha biskotat në tavë, mbi to hedhim sipër pak sheqer të trashë, si dhe disa copëza çokollate shtesë.
Tavën e fusim në furrë të piqet në temperaturën 180°C përreth 30 minuta ose derisa të shohim që biskotat kanë marrë një ngjyrë të bukur sipër.
Nxjerrim biskotat dhe i lemë të ftohen e më pas i vendosim në pjatancë e i servirim.
als_Latn als_Latn isl_Latn ltz_Latn plt_Latn plt_Latn lvs_Latn spa_Latn als_Latn sna_Latn als_Latn als_Latn als_Latn als_Latn als_Latn als_Latn als_Latn als_Latn als_Latn